

                     [image: ]                     
        REPUBLIKA HRVATSKA
VUKOVARSKO-SRIJEMSKA ŽUPANIJA 
                OPĆINA CERNA
            OPĆINSKO VIJEĆE 

KLASA: 403-01/22-01/3
URBROJ: 2196-11-02-22-1
Cerna, 29. studenog 2022.

Na temelju članka 119. Zakona o proračunu  („Narodne novine“ broj: 114/21) i  članka 29. Statuta Općine Cerna („Službeni vjesnik Vukovarsko-srijemske županije“ 13/09, 2/13, 24/14, 8/18 i 4/21), Općinsko vijeće Općine Cerna na 13. sjednici održanoj 29. studenog 2022. godine donosi

ODLUKU
                                                  o kratkoročnom zaduženju

Članak 1.
            Sukladno članku 1. Odluke o izmjeni i dopuni odluke o izvršenju proračuna Općine Cerna za 2022.godinu, KLASA: 400-08/21-01/4, URBOJ: 2196-11-0-22-1,  Općinsko vijeće donosi Odluku o kratkoročnom zaduženju. 

           Općinski načelnik može se zadužiti uzimanjem zajma ili kredita kod poslovne banke kod koje Općina ima otvoren račun, najduže do 12 mjeseci bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, a najviše do ukupne visine  od 1.000.000,00 kuna (132.722,81 eura), radi premošćivanje jaza nastalog zbog različite dinamike priljeva sredstava i dospijeća obveza.

Članak 2.
Općina Cerna kratkoročno se zadužuje u iznosu 1.000.000,00 kuna ( 132.722,81 eura). 

Općina Cerna se zadužuje kod Privredne banke d.d. Zagreb i to pod slijedećim uvjetima: 

1. Kamatna stopa: promjenjiva, TZMF 182d +1,90 p.p., godišnje

2. Rok korištenja zaduženja: do jedne godine
3. Naknade: - za obradu zahtjeva - bez naknade
           -za odobrenje- 0,40%, minimalno 500 kn
                 -za rezervaciju sredstava - bez naknade

4. Osiguranje: - 2 mjenice uz mjenično očitovanje
                                -1 zadužnica



                                                                 Članak 3.
Ovlašćuje se Općinski načelnik za zaključivanje Ugovora o kratkoročnom kreditu. 
Ovlašćuje se Općinski načelnik za izdavanje sredstava osiguranja.


                                                                 Članak 4.
Ova Odluka stupa na snagu osmog dana od objave  u „Službenom vjesniku“ Vukovarsko – srijemske županije.




PREDSJEDNIK OPĆINSKOG VIJEĆA
					                                 Mario Kesegić, mag.ing.meh

